Príloha č. 2 k Výzve na predkladanie ponúk č. NZ 2217

**Zmluva o poskytnutí služieb a licenčná zmluva č. 104/2017/SIaMS**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Čl. I**

**Zmluvné strany**

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK65 8180 0000 0070 0006 2596

**Štatutárny orgán:** JUDr. SvetlanaGavorová, generálna riaditeľka

**Právna forma**: príspevková organizáciazriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedný:** Ing. Artur Bobovnický, CSc., t.č.

e-mail [artur.bobovnicky@siea.gov.sk](mailto:artur.bobovnicky@siea.gov.sk)

(ďalej len „**objednávateľ**“)

**a**

**Obchodné meno/názov: .....................................................**

**Sídlo/miesto podnikania: .....................................................**

**IČO: .....................................................**

**DIČ: .....................................................**

**IČ DPH: .....................................................**

**Bankové spojenie: .....................................................**

**Číslo účtu: .....................................................**

**Štatutárny orgán: .....................................................**

**Zapísaný: .....................................................**

**Oddiel: .....................................................**

**Vložka číslo: .....................................................**

**Kontakt: tel., e-mail, fax: .....................................................**

(ďalej len „**dodávateľ“**)

(ďalej spolu tiež„**účastníci zmluvy**“ alebo osobitne „**účastník zmluvy**“)

**Preambula**

Na uzatvorenie tejto zmluvy bol použitý postup zadávania zákazky na poskytnutie služieb podľa § 117 zákona o verejnom obstarávaní na zákazku, ktorú vyhlásil objednávateľ pod registračným číslom NZ 2217.

**ČI. II**

**Predmet zmluvy**

1. Predmetom zmluvy je zabezpečenie získavania informácií z prieskumov v prostredí cieľových skupín s cieľom podpory nastavenia správnej implementácie realizovaných národných projektov objednávateľa a štatistických výstupov v nadväznosti na komunikačnú stratégiu. Získavané informácie sa budú týkať najmä aktivít, ktorých cieľom je zvyšovanie inovačného povedomia, technologickej a inovačnej úrovne podnikov, znalostných prieskumov. Objednávateľ požaduje od dodávateľa zabezpečenie služieb v rozsahu podrobne špecifikovanom v Prílohe č. 1 tejto zmluvy – Opis predmetu zákazky, ktorá je neoddeliteľnou súčasťou tejto zmluvy.
2. Dodávateľ vyhlasuje, že na účely plnenia tejto zmluvy má všetky potrebné znalosti, zručnosti, disponuje erudovaným a skúseným tímom odborníkov a je oprávnený dielo podľa tejto zmluvy riadne vytvoriť a poskytnúť k nemu práva podľa tejto zmluvy.
3. Predmetom tejto zmluvy je súčasne záväzok objednávateľa poskytnúť dodávateľovi nevyhnutne potrebnú súčinnosť a riadne a včas poskytnuté služby a riadne a včas vytvorené dielo prevziať a zaplatiť za ne dohodnutú cenu v zmysle tejto zmluvy.

**Čl. III**

**Práva a povinnosti účastníkov zmluvy**

1. Objednávateľ je povinný poskytnúť dodávateľovi súčinnosť a poskytnúť mu všetky potrebné informácie nevyhnutné na plnenie predmetu zmluvy.
2. Dodávateľ je povinný poskytovať požadované služby zodpovedne, riadne a včas, odborne, hospodárne a s náležitou starostlivosťou.
3. Dodávateľ je viazaný povinnosťou mlčanlivosti o obsahu tejto zmluvy, ako aj o skutočnostiach, o ktorých sa dozvedel v súvislosti s plnením tejto zmluvy, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu neoprávneným osobám. Účastníci zmluvy sa zaväzujú, že dôverné informácie bez predchádzajúceho písomného súhlasu druhého účastníka zmluvy ďalej neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov zmluvných strán, zamestnanci zmluvných strán, audítori alebo právni a iní poradcovia zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti na základe zmluvy alebo zákona.
4. Za porušenie povinnosti zachovávať mlčanlivosť podľa tohto článku zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto zmluvy, ako aj ich použitie, pokiaľ sa stali verejne známymi alebo zverejnenie tejto zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi. Povinnosť účastníkov zmluvy zachovávať mlčanlivosť nie je časovo obmedzená a trvá i po zániku tejto zmluvy.

**Čl. IV**

**Rozsah licencie a odmena za udelenie licencie**

1. Dielom sa v zmysle tejto zmluvy rozumie textový dokument ktorý má charakter diela v zmysle zákona č. 185/2015 Z. z. autorský zákon v platnom znení (ďalej len „autorský zákon“).
2. Textový dokument sa stáva vlastníctvom objednávateľa momentom jeho protokolárneho odovzdania dodávateľom objednávateľovi na základe preberacieho protokolu o odovzdaní diela podpísaného oprávneným zástupcom objednávateľa a dodávateľa, pričom tento bude vyhotovený v jednom vyhotovení pre každého účastníka zmluvy (ďalej len „preberací protokol“). V tomto momente dochádza aj k prechodu nebezpečenstva škody na diele z dodávateľa na objednávateľa.
3. Dodávateľ a dodávateľ ako zamestnávateľ v prípade, ak vykonáva majetkové práva k dielu ako zamestnaneckému dielu v zmysle ustanovenia § 90 autorského zákona, udeľuje týmto objednávateľovi svoj jasný a neodvolateľný súhlas – neodvolateľnú výhradnú licenciu s použitím diela a každej jeho časti; a zároveň v prípade, ak ide o vytvorenie a dodanie diela objednávateľovi prostredníctvom subdodávateľov udeľuje dodávateľ týmto objednávateľovi svoj jasný a neodvolateľný súhlas – neodvolateľnú výhradnú sublicenciu s použitím diela a každej jeho časti (ďalej len „licencia“) (pozn. v prípade, ak sa v tomto článku zmluvy spomína dielo, myslí sa tým aj akákoľvek jeho časť). Licencia sa udeľuje vo vecne, časovo a územne neobmedzenom rozsahu a na neobmedzené množstvo použití. Objednávateľ je oprávnený najmä: dielo upraviť (zmeniť, rozšíriť, upraviť jeho architektúru, spojiť s iným dielom) alebo zabezpečiť jeho úpravu treťou osobou, rozmnožovať a rozširovať dielo akýmkoľvek spôsobom alebo zabezpečiť jeho rozmnoženie alebo rozšírenie akýmkoľvek spôsobom treťou osobou, používať dielo inými spôsobmi podľa § 19 ods. 4 autorského zákona.
4. Objednávateľ má právo aj bez súhlasu dodávateľa postúpiť licenciu podľa tejto zmluvy odplatne alebo bezodplatne na tretiu osobu a súčasne má právo aj bez súhlasu dodávateľa udeľovať odplatne alebo bezodplatne sublicencie na použitie diela tretím osobám.
5. V prípade, že na vytvorenie diela sa použijú iné diela autorsky chránené v prospech tretích osôb alebo práva chránené predpismi o ochrane priemyselného a duševného vlastníctva v prospech iných osôb alebo práva chránené akýmikoľvek inými predpismi v prospech akýchkoľvek iných osôb (ochrana osobnosti), dodávateľ sa zaväzuje zabezpečiť na vlastné náklady vysporiadanie všetkých autorsko-právnych alebo iných nárokov tretích osôb.
6. Dodávateľ udeľuje objednávateľovi súhlas na zmeny a úpravy diela alebo jeho časti v zmysle autorského zákona.
7. Dodávateľ poskytuje touto zmluvou objednávateľovi licenciu na používanie diela s účinnosťou odo dňa protokolárneho prevzatia diela v zmysle bodu 1. tohto článku. Dodávateľ poskytuje licenciu bezodplatne – odmena za poskytnutie licencie k autorskému dielu je zahrnutá v cene za predmet zmluvy.
8. Dodávateľ nesmie bez súhlasu objednávateľa udeliť právo na používanie diela tretej osobe, pričom sám je povinný zdržať sa použitia diela spôsobom, na ktorý udelil výhradnú licenciu podľa tohto článku zmluvy.

**Čl. V**

**Miesto a termín plnenia predmetu zmluvy**

1. Miesto dodania predmetu zákazky: dodávateľ odovzdá objednávateľovi výstupy z poskytnutých služieb v sídle objednávateľa, ktoré je uvedené v čl I. tejto zmluvy.
2. Výstupom prieskumu bude textový dokument o rozsahu min. 35 strán s plnofarebnou grafikou, vo formáte .doc alebo .docx, dodané v tlačenej zviazanej podobe ako aj na dátovom nosiči. Výstupom bude aj prezentácia vo formáte .ppt alebo .pptx s použitím loga verejného obstarávateľa a príslušných označení a grafických symbolov a značiek príslušného národného projektu: Zvyšovanie inovačnej výkonnosti Slovenskej ekonomiky.
3. Dodanie výstupov prieskumu sa bude realizovať v lehote do 20 dní odo dňa vzájomného odsúhlasenia kompletného zadania a podkladov dodaných zo strany objednávateľa.
4. Jednotlivé služby sa považujú za dodané podpísaním preberacieho protokolu obsahujúceho súpis poskytnutých služieb oprávnenými zástupcami objednávateľa a dodávateľa (ďalej len „preberací protokol služieb“). Preberací protokol služieb bude vyhotovený v dvoch vyhotoveniach pre každého účastníka zmluvy.

**Čl. VI**

**Doba platnosti zmluvy**

1. Táto zmluva sa uzatvára na obdobie 90 dní odo dňa nadobudnutia účinnosti zmluvy.

**Čl. VII**

**Cena za predmet zmluvy a platobné podmienky**

1. Cena za predmet tejto zmluvy bola stanovená dohodou zmluvných strán v súlade so zákonom č. 18/1996 Z. z. o cenách a vykonávacou vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách a je určená v EUR.

Celková zmluvná cena predmetu plnenia za obdobie trvania zmluvy:

jednotková cena v EUR bez DPH ................................................... ,00 EUR

cena spolu bez DPH ........................................................................ ,00 EUR

DPH................................................................................................. ,00 EUR

celková cena za predmet plnenia s DPH.......................................... ,00 EUR

1. Celková zmluvná cena predmetu plnenia vo výške ..........,- EUR s DPH je konečná, sú v nej zahrnuté všetky náklady dodávateľa spojené s poskytovaním predmetu zmluvy a nemožno ju v priebehu trvania tejto zmluvy meniť.
2. V prípade, že dodávateľ nebol pred uzatvorením zmluvy platiteľom DPH a stane sa ním po uzatvorení tejto zmluvy, nemá nárok na zvýšenie ceny o hodnotu DPH.
3. Objednávateľ sa zaväzuje uhradiť dodávateľovi cenu za poskytnuté služby na základe vystavenej faktúry a písomného protokolu o odovzdaní predmetu zmluvy podpísaným oboma zmluvnými stranami, v ktorom bude uvedený rozpis poskytnutých služieb s uvedením dátumu poskytnutia služieb a množstva. Lehota splatnosti faktúry je 30 dní odo dňa doručenia faktúry zo strany dodávateľa. Faktúra musí obsahovať všetky náležitosti daňového dokladu v súlade s platnými právnymi predpismi, špecifikáciu poskytnutých služieb podľa tejto zmluvy, špecifikáciu fakturovanej sumy a musí byť vystavená v súlade s touto zmluvou. V opačnom prípade objednávateľ nie je povinný faktúru uhradiť a je oprávnený túto faktúru vrátiť dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry objednávateľovi. Zmluvné strany sa dohodli, že táto doba sa nebude považovať za dobu omeškania objednávateľa so zaplatením ceny za služby a dodávateľ nemá po túto dobu nárok na úrok z omeškania voči objednávateľovi.
4. Objednávateľ na predmet tejto zmluvy neposkytuje preddavok ani zálohovú platbu.
5. Cena za predmet zmluvy sa považuje za uhradenú dňom jej pripísania na účet dodávateľa.

**Čl. VIII**

**Sankcie**

1. V prípade nedodržania termínu realizácie služieb (za ktorý je v tomto prípade považovaná situácia, keď služby neboli dodané riadne a včas), nevzniká dodávateľovi nárok na úhradu ceny za služby a objednávateľ je oprávnený od tejto zmluvy odstúpiť v zmysle čl. XII tejto zmluvy. Tým nie je dotknutý nárok objednávateľa na náhradu škody, ktorá mu vznikla nedodržaním termínu poskytnutia služieb zo strany dodávateľa. Dodávateľ je tiež v tomto prípade povinný zaplatiť zmluvnú pokutu vo výške 10% z ceny objednaných služieb, a to do 30 dní odo dňa doručenia výzvy na jej uhradenie. Zaplatením zmluvnej pokuty nie je dotknutý nárok účastníka na náhradu škody, ktorá vznikne objednávateľovi v dôsledku porušenia povinnosti dodávateľa podľa tohto bodu zmluvy. Účastník má nárok na náhradu škody popri plnom nároku na zmluvnú pokutu (nezapočítateľná zmluvná pokuta).
2. V prípade omeškania objednávateľa s úhradou ceny za poskytnuté služby podľa čl. VII tejto zmluvy je dodávateľ oprávnený požadovať od objednávateľa úhradu úroku z omeškania vo výške 0,05 % z dlžnej sumy za každý deň omeškania, najviac však do výšky 10 % z celkovej dlžnej sumy.

**Čl. IX**

**Záruka za poskytovanie služieb a záruka za vady diela**

1. Dodávateľ zodpovedá za vady poskytnutých služieb (vrátane právnych vád) bez ohľadu na to, kedy ich objednávateľ zistí.
2. Ak dodávateľ poruší svoju povinnosť poskytnúť služby podľa tejto zmluvy v rozsahu a kvalite stanovenej v tejto zmluve a v Prílohe č. 1, potom poskytnutá služba bola poskytnutá vadne a objednávateľ má nárok na zľavu z celkovej ceny za poskytnutú službu, a to tak, že objednávateľ má nárok na odpočítanie ceny neposkytnutej služby, resp. primeranú zľavu z ceny vadne poskytnutej služby, a to minimálne vo výške 20 % z ceny vadne poskytnutej služby.
3. Reklamáciu vadne poskytnutých služieb v zmysle predchádzajúceho bodu tohto článku zmluvy uplatní objednávateľ u dodávateľa písomne s presnou špecifikáciou reklamovaných skutočností a s návrhom zníženej celkovej ceny za poskytnuté služby, a to do 15 dní od zistenia vady poskytnutých služieb objednávateľom. O dohodnutej zníženej výške celkovej ceny vyhotovia zmluvné strany písomný protokol, ktorí podpíšu oprávnení zástupcovia oboch účastníkov zmluvy.
4. Dodávateľ zodpovedá za to, že dielo je vytvorené s odbornou starostlivosťou a bez vád, v kvalite a vyhotovení zodpovedajúcom najvyššiemu štandardu v danej oblasti. Dodávateľ zodpovedá za vady diela (vrátane právnych vád), ktoré má dielo v čase jeho odovzdania, ako aj za vady vzniknuté po odovzdaní diela v zmysle poskytnutej záruky.
5. Objednávateľ nie je povinný prevziať od dodávateľa dielo, ktoré má vady v čase jeho odovzdania a v tomto prípade sa dodávateľ zaväzuje bezodkladne k bezplatnému odstráneniu vád diela, a to najneskôr do 5 pracovných dní. Vady diela budú spísané v preberacom protokole podpísanom oprávnenými zástupcami oboch účastníkov zmluvy, pričom lehota na odstránenie vád diela podľa tohto bodu začína plynúť dňom podpisu preberacieho protokolu.
6. Dodávateľ zodpovedá aj za vady diela, ktoré vznikli alebo vyjdú najavo v záručnej dobe. Dodávateľ poskytuje objednávateľovi záručnú dobu na dielo v trvaní 24 mesiacov odo dňa podpísania príslušného preberacieho protokolu oprávnenými zástupcami oboch účastníkov zmluvy s tým, že dielo bude vyhotovené s vlastnosťami a v špecifikácii v súlade s touto zmluvou a Prílohou č. 1.
7. Počas záručnej doby má objednávateľ nárok na bezplatné odstránenie vád diela, a to najneskôr do 5 pracovných dní od písomného oznámenia požiadavky objednávateľa na odstránenie vady diela.
8. V prípade omeškania dodávateľa s odstránením vád diela v lehote podľa čl. IX bod 7 tejto zmluvy, je objednávateľ oprávnený požadovať od dodávateľa zaplatenie zmluvnej pokuty vo výške 25,- Eur za každý deň omeškania s odstránením vady až do jej odstránenia, a to osobitne za každé omeškanie s odstránením vady.

**Čl. X**

**Konflikt záujmov**

Dodávateľ podpisom tejto zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem verejného obstarávateľa. V prípade, ak objednávateľ zistí, a to aj dodatočne počas platnosti zmluvy, že v procese verejného obstarávania došlo ku konfliktu záujmov, objednávateľ je oprávnený okamžite odstúpiť od zmluvy a má nárok na zaplatenie zmluvnej pokuty vo výške celkového plnenia zmluvy. Zmluvnú pokutu je dodávateľ povinný zaplatiť do 15 dní odo dňa doručenia výzvy na zaplatenie zmluvnej pokuty. Odstúpením od zmluvy nie je dotknutý nárok na zaplatenie zmluvnej pokuty. Objednávateľ má nárok na náhradu škody popri plnom nároku na zmluvnú pokutu (nezapočítateľná zmluvná pokuta).

**Čl. XI**

**Zmena zmluvy**

1. Zmeny a doplnky k tejto zmluve je možné robiť len písomnými dodatkami, podpísanými oprávnenými zástupcami účastníkov zmluvy, ktoré budú jej neoddeliteľnou súčasťou a ktoré musia byť v súlade s § 18 zákona o verejnom obstarávaní.
2. K návrhom dodatkov k tejto zmluve sa jej účastníci zaväzujú vyjadriť v lehote 7 dní odo dňa doručenia návrhu dodatku druhému účastníkovi zmluvy.

**Čl. XII**

**Možnosti ukončenia zmluvy**

1. Túto zmluvu možno ukončiť pred uplynutím dohodnutej doby jej platnosti jedným z nasledujúcich spôsobov:
   1. odstúpením od zmluvy v zmysle § 344 a nasl. Obchodného zákonníka a v súlade s touto zmluvou, pričom v prípade odstúpenia od zmluvy si účastníci zmluvy si nevracajú plnenia, ktoré si poskytli pred účinným odstúpením od zmluvy,
   2. dohodou.
2. Objednávateľ je oprávnený písomne odstúpiť od tejto zmluvy v prípade, ak ešte nedošlo k plneniu zo zmluvy a výsledky administratívnej kontroly vykonanej zo strany oprávneného orgánu neumožňujú financovanie plnenia tejto zmluvy. Objednávateľ je tiež oprávnený písomne odstúpiť od tejto zmluvy v prípade, ak objednávateľ obdrží správu z kontroly verejného obstarávania (výsledkom ktorého bolo uzatvorenie tejto zmluvy), ktorou príslušný orgán neschválil predmetné verejné obstarávanie.
3. Objednávateľ je oprávnený písomne odstúpiť od tejto zmluvy v prípade, ak dodávateľ neposkytne požadované služby v termínoch podľa tejto zmluvy, podľa Prílohy č. 1 alebo požiadaviek objednávateľa. Objednávateľ je tiež oprávnený odstúpiť od tejto zmluvy aj v prípade porušenia akejkoľvek inej zmluvnej povinnosti dodávateľa, ak písomne vyzve dodávateľa na odstránenie porušenia a zjednanie nápravy a dodávateľ tak neurobí ani v primeranej lehote poskytnutej mu na tento účel objednávateľom.
4. Objednávateľ je oprávnený odstúpiť od časti zmluvy, ktorou došlo k podstatnej zmene pôvodnej zmluvy a ktorá si vyžadovala nové verejné obstarávanie.
5. Objednávateľ je oprávnený odstúpiť od zmluvy
   1. ak v čase jej uzavretia existoval dôvod na vylúčenie dodávateľa pre nesplnenie podmienky účasti podľa § 32 ods. 1 písm. a) zákona o verejnom obstarávaní,
   2. ak táto nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
6. Odstúpenie od zmluvy musí byť písomné, pričom účinky odstúpenia od zmluvy nastanú dňom doručenia písomného odstúpenia od zmluvy druhému účastníkovi zmluvy.
7. Túto zmluvu možno ukončiť aj písomnou dohodou účastníkov zmluvy, a to ku dňu uvedenému v tejto písomnej dohode. V dohode sa upravia aj vzájomné nároky účastníkov zmluvy vzniknuté z plnenia zmluvných povinností alebo z ich porušenia druhým účastníkom zmluvy ku dňu zániku zmluvy.
8. Zánikom tejto zmluvy nie je dotknutá platnosť licenčných dojednaní podľa článku IV tejto zmluvy a trvanie licencií udelených podľa tejto zmluvy, nárok účastníka zmluvy na náhradu škody vzniknutej porušením zmluvy druhým účastníkom zmluvy a iné nároky účastníka zmluvy vzniknuté v súvislosti s porušením tejto zmluvy druhým účastníkom zmluvy, nároky objednávateľa vyplývajúce z poskytnutej záruky na dielo a služby, ustanovenia zmluvy vzťahujúce sa k riešeniu sporov medzi účastníkmi zmluvy a iné ustanovenia zmluvy, ktoré podľa prejavenej vôle účastníkov zmluvy alebo vzhľadom na svoju povahu majú trvať aj po ukončení zmluvy.

**Čl. XIII**

**Ostatné ustanovenia**

1. Dodávateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením predmetu tejto zmluvy a je povinný tiež poskytnúť oprávneným osobám všetku potrebnú súčinnosť. Dodávateľ berie na vedomie, že financovanie tejto zmluvy bude uskutočnené z prostriedkov štrukturálnych a investičných fondov EÚ.
2. Písomnosti podľa tejto zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, odstúpenie od zmluvy a výpoveď zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhého účastníka zmluvy o prijatí písomnosti (elektronickými prostriedkami alebo faxom).
3. Písomnosti doručované poštou sa považujú za doručené prevzatím alebo odmietnutím prevzatia zásielky, a v prípade neprevzatia písomnosti uloženej na pošte sa písomnosti považujú za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
4. Dodávateľ je oprávnený postúpiť práva a povinnosti, resp. pohľadávky a záväzky z tejto zmluvy v prospech tretej osoby výlučne na základe predchádzajúceho písomného súhlasu objednávateľa.

**ČI. XIV**

**Záverečné ustanovenia**

1. Právne vzťahy neupravené touto zmluvou sa spravujú príslušnými ustanoveniami Obchodného zákonníka, autorského zákona a ostatnými právnymi predpismi platnými v Slovenskej republike.
2. Táto zmluva nadobúda platnosť dňom podpisu oboma účastníkmi zmluvy a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR objednávateľom v súlade s ustanovením § 5a zákona č. 211/2000 Z. z. o slobodnom prístupe k informáciám v znení neskorších predpisov v spojení s ustanovením § 47a zákona č. 40/1964 Zb. Občianskeho zákonníka v platnom znení.
3. Ak bude akékoľvek ustanovenie tejto zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení zmluvy zostane nedotknutá. V takomto prípade sa účastníci zmluvy dohodli, že uzatvoria dodatok k zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto zmluvy, pri rešpektovaní nových faktov, bez ujmy pre obidvoch účastníkov zmluvy.
4. Účastníci zmluvy vyhlasujú, že akékoľvek nezhody alebo spory pri realizácii tejto zmluvy budú prednostne riešené vzájomnými rokovaniami. Pokiaľ sa účastníci zmluvy nedohodnú, obrátia sa na vecne a miestne príslušný súd v Slovenskej republike.
5. Táto zmluva je vyhotovená v troch rovnopisoch, pričom objednávateľ dostane po jej podpise oprávnenými zástupcami oboch účastníkov zmluvy dva rovnopisy a dodávateľ jeden rovnopis.
6. Túto zmluvu uzatvárajú účastníci zmluvy slobodne, vážne, určite a zrozumiteľne a na znak súhlasu s jej obsahom pripájajú účastníci Zmluvy svoje vlastnoručné podpisy.

V ........... dňa V Bratislave dňa

.....................…................................................. ............................................................................ ........................................................................ Slovenská inovačná a energetická agentúra

........................................................................ JUDr. Svetlana Gavorová ........................................................................ generálna riaditeľka

Prílohy:

Príloha č.1: Opis predmetu zákazky

Príloha č.2: Výpis z Obchodného/Živnostenského registra SR